Path of Exile

Path of Exile er et online ARPG (action role-playing game) utviklet av Grinding Gear Games som er basert i New Zealand. Det er et nedlastbart gratis spill som er støttet av mikrotransaksjoner. Den åpene betaen startet 23. januar 2013, og ved mars 2013 hadde spillerbasen truffet 2 millioner spillere. Spiller forlot åpen beta og var fullt utgitt både på Steam og på sin egen side på den 23. October 2013.

Spillopplevelse 
Path of Exile er satt i en mørk fantasiverden. Spilleren våkner på strendene til kontinentet Wraeclast, som en gang i tiden var senteret i et mektig imperiet, men som nå er et forbannet land som nå er en fangeøy for kriminelle og andre uønskede individer fra nærliggende øya Oriath. Uavhengig av grunnen for utvisningen, må spilleren nå ta seg gjennom den utilgivelige villmarken og dens farlige beboere gjennom ruinene fra de eldgamle sivilisasjonene som en gang regjerte over disse landene.

Spilleren kontroller en karakter ovenfra og utforsker store områder og huler, slåss med monstre og oppfyller oppdrag fra NPCs (datakontrollerte karakterer) for å få erfaringspoeng og utstyr. Spiller låner mye fra Diablo-serien, spesielt Diablo II. Alle områdene bortsett fra hovedleirene er tilfeldig generert for å øke gjenspillingsverdien. Alle kan møte hverandre i byer, men utenfor byen kan man bare møtes så lenge man er i samme gruppe.

Spillere kan i utgangspunktet velge fra seks forskjellige karakterklasser (Duelist, Marauder, Ranger, Shadow, Templar, og Witch). Hver av disse klassene er satt opp med en eller to av tre kjerneegenskaper som er Strength, Dexterity og Intelligence. Den endelige karakterklassen er Scion, som man kan låse opp ved å befri henne på slutten av den tredje akten på den vanlige vanskelighetsgraden, og hun er satt opp med alle tre kjerneegenskapene. De forskjellige karakterene er ikke begrenset fra å investere i ferdigheter som ikke er satt opp med kjerneegenskapene sine, men det vil være lettere å få tak i ferdigheter som er det. Gjenstander blir tilfeldig generert fra et bredt utvalg av forskjellige typer utstyr, og har alle forskjellige spesielle egenskaper og kan også bli utstyrt med forskjellige juveler. Alle gjenstander kommer i forskjellige grad av sjeldenhet, og blir kraftigere med nivå. Dette gjør at en stor del av spilletiden er dedikert til å finne utstyr som passer bra sammen. Evnejuveler kan bli plassert i forskjellig utstyr, noe som gir spilleren en evne. Når karakteren utvikler seg, gjør også evnejuvelene det, noe som tillater kraftigere evner senere i spillet.

Path of Exile er uvanlig med det at det ikke finnes penger i spillet. Økonomien er basert på byttehandel av «valutagjenstander». Disse gjenstandende har alle en bruk, for eksempel at man oppgraderer rariteten på en gjenstand, eller at man forandrer de magiske egenskapene. Flesteparten av disse gjenstandene blir brukt til å modifisere utstyr, men noen av de identifiserer også gjenstander, åpner portal til byene eller gir angrepoeng.

Utvikling 
Path of Exile startet når en liten gruppe ARPG-entusiaster ble frustrert av mangelen på nye utgivelser i sjangeren, og ble da enige om å lage sitt eget spill. Det ble utviklet uten mediedekning i tre år før det ble annonsert til verden 1. september 2010. Siden den gang har utgiveren publisert en rekke utviklingsmanifester på nettsiden deres som inneholder alt fra bilder av nye karakterklasser, monstre, evner og presentasjoner av spillmekanikker.

Utvidelsespakker 
Path of Exile sin første digitale utvidelsespakke, Sacrifice of the Vaal, ble lansert 5. mars 2014. Utvidelsen inkluderte nye bosser, spillbar valuta, områder, leagues og en PvP modus.

Den andre utvidelsespakken, Forsaken Masters ble annonsert 31. juli 2014 og ble lansert 20. august 2014. Den ankom med en rekke nye funksjoner, slik som utforming av utstyr, rekrutterbare NPC-er kalt Masters og masse mer. 

The Awakening var den tredje utvidelsespakken til Path of Exile. Den inkluderte en fjerde Act som inneholdt nye områder, quests og monstre. Nye evner, utstyr, passive skills og juveler ble også lagt til. Utvidelsespakken la også til en valgfri «Lockstep» modus, som hadde hensikt til å fikse «desync» nettverks synkroniseringen på bekostning av ventetid. The Awakening var lansert 10. juli 2015.

The Ascendancy ble lansert 4. mars 2016. Den inkluderte langt mer utstyr og evner enn det som var vanlig. Utvidelsespakken introduserte «ascendancy classes» som ville kunne videre oppgradere karakteren ettersom spiller hadde fullført labyrinten. Labyrinten er en utfordring der spilleren må kjempe seg gjennom en rekke feller og utfordringer uten å dø en eneste gang. Ascendancy blir belønnet til spilleren som kan bekjempe Izaro på slutten av labyrinten.

Utvidelsespakken Atlas of Worlds ble lansert 2. september 2016. Den introduserte nytt «end game» innhold, blant 30 nye soner og 19 bosser.

Fall of Oriath 
Utvidelsespakken Fall of Oriath ble lansert 4. august 2017. Denne utvidelsespakken la til 6 nye acts og er den største utvidelsespakken til Path of Exile. Utvidelsen vil også fjerne vanskelighetsgrader fra spillet og erstatte dem med en gradvis vanskeligere opplevelse desto lengre inn i spillet spilleren er. Som tidligere utvidelsespakker la også Fall of Oriath til nye evner, utstyr, bosser og masse mer. Det nye Pantheon systemet belønner spilleren med en rekke forsterkelser knyttet til gudelige bosser som spilleren kan drepe i det nye innholdet.

War for the Atlas 
Utvidelsespakken War for the Atlas ble lansert 8. desember 2017.  Hovedfokuset i denne utvidelsespakken var forbedring av Atlas-systemet som ble gitt ut i Atlas of Worlds.

Mottagelse 

Path of Exile fikk prisen for beste videospill i 2013 av GameSpot og beste datarollespill i 2013 av IGN.

På den 28. februar 2014 hadde spillet over fem millioner registrerte spillere samtidig som det er profitabelt for Grinding Gear Games.

Referanser

Eksterne lenker 
 

Videospill fra 2013
Actionspill
Videorollespill
Gratis videospill
Windows-spill
Videospill utviklet på New Zealand